google/wiki40b huggingface dataset:
Domnall mac Caustantín

Domnall mac Caustantín er antatt å ha vært konge av Dalriada på begynnelsen av 800-tallet.
Om Domnall noen gang har eksistert og faktisk er en historisk person er ikke bevist. Hans eksistens er basert på forsøk på å bringe verker fra 1100-tallet overensstemmelse, verker som diktet Duan Albanach og synkroniseringen av dikteren Flann Mainistrech sammen med vitnemål i irske årbøker.
Duan Albanach sier at Domnall styrte i 24 år og plasserer ham mellom «Aodh», Áed Find, Conall mac Taidg og Conall mac Áedáin. Flann Mainistrech oppgir at navnet på Domnalls far var «Constantine». Den eneste personen som har et uvanlig navn er Caustantín mac Fergusa, konge av piktere fra 792 til 820. Ettersom Áed Find døde i 778 og hans bror Fergus mac Echdach var konge av Dalriada fram til sin død i 781 er det antatt som usannsynlig at Caustantíns sønn kunne ha vært konge så tidlig som i 781. I tillegg er det rapportert om en konge ved navn Donncoirce som døde i 792, og da Conall mac Taidg døde i 807, var det svært vanskelig å tilpasse et kongedømme på 24 år i løpet av denne tiden.
Ettersom ingen konge av Dalriada er kjent for perioden fra 811 da det fire år lange kongedømmet til Conall mac Áedáin er antatt å ha endt, og det fire år lange kongedømmet til Áed mac Boanta som døde i 839, kan Domnall mac Caustantín ha vært konge fra år 811 til rundt 835, en relativ lang tidsepoke for en konge.
Periproctus

Utseende

En liten (ca. 7 millimeter), avlang, blank oldenborre. Forkroppen er svartbrun og spredt hårete, dekkvingene rødbrune. Pronotum har rundede sider, dekkvingene tre svake lengderibber.

Utbredelse

Arten er utbredt i Tanzania.
Barbra: The Music, The Mem'ries, The Magic

Sangliste

Denne listen gjelder konserten i Los Angeles 2. august 2016, og Streisand gjorde noen endringer underveis i turneen.

Netflix-film

Konserten i Miami 5. desember 2016 ble spilt inn og gjort tilgjengelig på strømmetjenesten Netflix 22. november 2017 under tittelen The Music…The Mem'ries…The Magic!. Albumet The Music…The Mem'ries…The Magic! ble utgitt 8. desember 2017 i forbindelse med konsertfilmen. Den ble utgitt i både standardversjon og deluxeversjon.
Moss Hotel

Moss Hotel  ligger i Dronningens gate 21. Moss fikk 7. august 1812 kongelig privilegium til å holde gjestgiveri og herberge. Hotellet har nå 41 gjesterom, salong med bar, frokostrom, cafe og flere møtelokaler for inntil 100 personer.
Moss Hotel er det eldste nåværende overnattingsstedet i Moss, men med skiftende navn gjennom tidende: Herbergergaarden, Germania hotell, Moss Hotel, Hotell Prins Christian Frederik og – i 1976 – tilbake til dagens navn Moss Hotel. Herbergergaarden hadde tatt imot gjester i Moss i mange år før byen fikk kongelig privilegium i 1812, blant annet holdt Moss Klub og Balselskab til der helt fra starten i 1792.
Germania hotell brant, i likhet med svært mange andre hus, ved den store bybrannen i 1858, men hotellet ble umiddelbart bygget opp igjen i rød teglstein. I 1874 ble navnet Moss Hotel. I 1892 ble hotellet utvidet med et tilbygg som bl. a. inneholdt teatersal, og det var på den tiden at den vakre teglsteinsfasaden ble pusset.
I 1905 var Moss Hotel valglokale for folkeavstemningen 13. august om unionsoppløsningen. I 1913 fikk hotellet påbygget en tredje etasje i tilnærmet jugendstil, med hjørnetårn. Moss Bystyre holdt sine møter i festsalen 1916 - 28.
I 1940 fikk man uønskede gjester, da tyske soldater okkuperte hotellet, og hovedadministrasjonen for de tyske styrker i mosseområdet flyttet inn.
I 1960 ble hotellet forlenget langs Dronningens gate.
Hotellet har gjennom tidene hatt en rekke forskjellige eiere, og har rommet teatersal, Grand kinomatograf, Scala kino (1910 - 27), restaurant og bingo. I mange år hadde også Moss Klub og Balselskab lokaler her.
Gandsja

Gandsja (aserbajdsjansk: Gəncə) er den nest største byen i Aserbajdsjan med omkring 315 000 innbyggere. Den het Jelisavetpol under Det russiske riket. Byen fikk tilbake det opprinnelige navnet Ganja i 1920 da den ble innlemmet i Sovjetunionen. Navnet ble i 1935 igjen endret til Kirovabad og hadde dette navnet fram til 1989 under perestroikaen.

Historie

Ganja ble grunnlagt omkring 859-860 av Mohammed Khaled, en arabisk guvernør i regionen under kalif Al-Mutawakkil. Historisk var byen en viktig by i Sør-Kaukasus og var en del av Sassanid-riket, Seldsjuk-riket, atabegene av Aserbajdsjan, Khwarezmid-riket, Il-khanene, timuridene, jalayiridene, Qara Qoyunlu, Ak Koyunlu, safavidene, afsharidene, Zand- og Qajar-rikene i Persia/Iran, men ofte lokalt styrt av khaner og hertuger av Ganja-khanatet.
Ganja er også fødestedet til den kjente diktaren Nizami Ganjavi.
La Sgambeda 2016

La Sgambeda 2016 var den 25. utgaven av langrennsløpet La Sgambeda i Italia. Rennet ble arrangert 3. desember 2016.
La Sgambeda består av flere distanser og stilarter, og 30 km klassisk var det andre rennet i Ski Classics 2016/17.
Loppen

Loppen er et hus på Christiania i København, som især benyttes som spillested for musikk.

Historie

Før Fristaden Christiania oppstod i 1971, lå her Bådmansstrædes Kasterne, hvor bygningen som Loppen befinner seg i fungerte som artillerimagasin. Den 17. mai 1973 ble spillestedet innviet og gikk dengang under navnet Christianias Viking Jazz Club. Senere skiftet spillestedet navn og ble således oppkallt etter det loppermarked som lå under de nåværende lokaer. Loppen var fra 2000 til 2016 utnevnt til regionalt spillested og mottok støtte fra Statens Kunstfond og Københavns kommune. 
Over spillestedet ligger restauranten Spiseloppen. 
I 2008 ble bygningen fredet.
Borneisk muntjak

Beskrivelse

Borneisk muntjak blir ca. 25-50 cm i skulderhøyde og veier gjerne omkring 12-18 kg. Den er gulbrun i fargen og har en mørk brun stripe som løper langs ryggraden og er spesielt framtredende i overgangen mot nakken på dyret. Den korte halen er nærmest hvit på undersiden og mørk brun på oversiden.
Bukkene utvikler gevir som består av to hornstilker som kan måle opp mot 7 cm (typisk kortere) i lengde. Geviret felles sjelden. Hannene er territoriale og kan være ganske voldsomme i forhold til størrelsen. De vil utfordre andre bukker som kommer inn på territoriet og slåss med både horna og de forstørrede øvre hjørnetennene som våpen.
Arten parer seg året rundt. Kalvene, som har lyse prikker, blir kjønsmodne i 6-12 måneders alderen og må forlate mora når de er omkring 6 måneder gamle. Hunnen går drektig i omkring 6-7 måneder. Hun føder 1-2 kalver, som ved fødselen veier omkring 400-500 gram.
Totalbestanden av dyr er antatt å være på omkring 5 000-.6 000 dyr, hovedsakelig sør i Anhui og vest i Zhegan.

Annet

Arten, som ganske nylig ble anerkjent som en egen art (Groves & Grubb, 1982), står oppført på IUCNs rødliste som NT (nær truet) siden 2016.
Slaget ved Havanna i 1748

Slaget ved Havanna var et sjøslag mellom en britisk karibisk skvadron og en spansk skvadron med base nær Havanna. Etter flere avbrutte angrep klarte britene å drive spanjolene tilbake til havnen si etter å ha kapret «Conquistador», og rent viseadmiralens skip på land hvor det eksploderte. Begge kommandanter, Charles Knowles og Andrés Reggio, fikk reprimander av sine respektive myndigheter på grunn av slaget, førstnevnte for ikke å ha tatt hele flåten sin i bruk og tatt alle de spanske skipene.
Jon Duncan

Karriere

Duncan tok i 2003 bronse på stafetten under verdensmesterskapet i sveitsiske Rapperswil. Han løp andre etappe på det britiske bronselaget som foruten ham selv bestod av Daniel Marston og Jamie Stevenson. Duncan var også med da Storbritannia i 2008 vant nasjonens foreløpig eneste VM-stafettgull i tsjekkiske Olomouc. Sammen med Graham Gristwood og Jamie Stevenson tok briten en sensasjonell gullmedalje foran større orienteringsnasjoner som Russland og Sveits. Duncan løp igjen den andre etappen for det britiske vinnerlaget. Duncan var en del av laget også da det ble femteplass i VM både i Inverness i 1999 og i Västerås i 2004. 
Sammen med Kristiansand OK var Duncan med på å vinne orienteringsverdens største klubbstafett, Jukola. Det skjedde i 2009.
Tyrifjorden dyrefredningsområde

Tyrifjorden dyrefredningsområde ble opprettet den 27. august 1954 og omfatter et område på 5 121 dekar sørvest i Tyrifjorden (trakten ned mot dannelsen av Drammenselva ved Vikersund) og øvre del av Drammenselva (det siste i praksis synonymt med Bergsjøen).
Dyrefredningen omfatter alt vilt i området, men primærhensikten med fredningen er å sikre fuglelivet i dette viktige våtmarksområdet for trekkfugler.
Maison Mat & Vin

Maison Mat & Vin er et norsk magasin som dekker stoffområdene mat og drikke.  Maison Mat & Vin kommer med  7 utgaver i året. Utgiver er Egmont Hjemmet Mortensen, som også gir ut bolig- og interiørbladet Maison.
Langrenn under Asiatiske vinterleker 1986

Langrenn under Asiatiske vinterleker 1986. Langrenn var en av flere sporter under de første Asiatiske vinterleker som ble arrangert i Sapporo i Japan. Det var seks øvelser, tre for menn og tre for kvinner. 10, 30 km og 4 x 10 km stafett for menn og 5, 10 km individueltt og 4 x 5 km stafett for kvinner. Konkurransene ble avviklet i mars 1986. Japan ble beste nasjon med fem gullmedaljer foran Kina med en.
Cantharis annularis

Utbredelse

Cantharis annularis finnes i Mellom-Europa, østover i Asia. Finnes ikke i Norge, den er registrert fra Danmark, men er ikke regnet for å være vanlig.

Utseende

Cantharis annularis er 11-18 mm lang. Bakhodet er svart farget. Pannen har en forhøyning mellom antennefestene. Palpenes (munnføtter) endeledd er økseformet og ikke smalt, ovalt. Antennenes tredje ledd vanligvis lengre enn det andre leddet. Brystskjoldet (pronotum) er rødt med to svart midtflekker som hverken når framkanten eller bakkanten av brystskjoldet. Flekkene kan en sjelden gang mangle. Brystskjoldet har bare en svak innbuktning i bakkanten og har en overflaten som ikke er grovt rynket eller punktert. Brystskjoldets bakhjørner er tydelig avsatt, men ikke tydelig utstående. Leggene på bakbeina er vanligvis krummet inn mot kroppen. Frambeina er normalt helt røde, mens mellom- og bakbeina er svarte. Leggene og føttene kan være lysere ved roten. Føttene er rødlige. Dekkvingene har spredt nedliggende hårbekledning. Dekkvingene skjuler hele bakkroppen og har en svart eller brunsvart grunnfarge. Ligner både Cantharis fusca og Cantharis rustica, men er generelt en del større.

Levevis

Cantharis annularis finnes på blomster, særlig skjermplanter i juni. Larvene lever som predatore (rovdyr).
Cantharis annularis tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Yonge–University–Spadina-linjen

Yonge–University–Spadina-linjen (offisielt kalt 1 Yonge–University–Spadina Subway) er den eldste og travleste undergrunnslinjen på Torontos undergrunnsbane, den åpnet i 1954 og har blitt utvidet i 1963, 1973, 1974, 1978 og 1996.
Linjenavnet har forandret i takt med utvidelsene. Da den åpnet var den kun kjent som subway frem til 1963 da den ble kjent som Yonge-University-linjen. Da Spadinautvidelsen sto ferdig i 1978 ble navnet byttet til dagens navn. Den var tidligere kjent med linjenummer, men dette har gått ut av bruk.
Pr. 2010 består linjen av 30,2 km med spor og 32 stasjoner. En utvidelse mot Spadina er under bygging og vil stå ferdig innen 2018.
Linjen går fra 06:00 (09:30 på søndager) til 01:30 hver dag. Det er 4-5 minutter mellom hvert tog (2-3 minutter i rushtiden). Linjen er markert med gul farge på rutekartene.
19. september

Navnedag

Konstanse, Connie.
Navnedagen er etter en av de mange martyrer under keiser Nero, Constantia ble drept i år 67, og det er også katolsk minnedag for abbed Constantius fra Monte Cassino.
Claudia

Etymologi

Claudia er dannet av mannsnavnet Claudius, som har opphav som romersk familienavn og var avledet av det latinske claudus som betyr «lam» eller «forkrøplet».
Rose Room

Rose Room er et musikkalbum med Jimmy Rosenberg og Stian Carstensen, utgitt i 2005. Dette er duoens første plate.
Schwerin slott

Schwerin slott (tysk: Schweriner Schloss) ligger på Slottsøya (Schlossinsel) i Schwerin sentrum, Tyskland. Slottet tjener i dag som møtested for Mecklenburg-Vorpommerns landdag. Det var i lang tid residens for Huset Mecklenburg.
Dagens slott er resultatet av en tusen år lang byggeprosess. Historien går tilbake til en slavisk borg som i år 965 ble oppført på en liten øy like ved bredden av Schwerinsjøen. Byggeprosessen er skriftlig dokumentert fra ca 1500.
En omfattende ombygging og utvidelse av slottet fant sted mellom 1845 og 1857 ved fire fremstående arkitekter: Georg Adolf Demmler, Gottfried Semper, Friedrich August Stüler og Ernst Friedrich Zwirner. Som forbilder tjente bl.a. franske renessanseslott, og det ble hentet detaljer særlig fra Chambordslottet ved Loire.
Fiume Santo kraftverk

Fiume Santo kraftverk (italiensk: Centrale termoelletrica di fiumesanto) er et varmekraftverk beliggende i regionen Sardinia i Italia. Det har en installert produksjonskapasitet på 960MW fordelt på 4 blokker / turbiner. Anlegget ble utbygd omkring 1983–1993. Brenselstypen er kull og fyringsolje, og operatør er energiselskapet E.ON Italia SA. Det eksisterer planer om utvidelse.
De totale CO2-utslippene i 2008 var ca. 3 928 000 tonn.
Super Decathlon

Teknisk beskrivelse

Flyet har vridbar (constant speed) propell og 180 hk Lycoming, 4-sylinders- injeksjons- boksermotor. Vingene har vingeprofil med nesten lik bue på undersiden og oversiden, og er spesielt godt egnet til å fly opp ned.
Flyet har ikke flaps, i motsetning til alle de andre modellene fra fabrikken, men balanserorene er relativt store og har "spades" som er en aerodynamisk plate som reduserer stikkepresset ved bruk av balanseror. På høyderoret er det trimror som styres rent mekanisk fra venstre sidevegg i cockpit. Styringen gjøres med en stikke montert i gulvet, og med siderorspedaler med vanlig brems på øvre del av pedalene, både for piloten i framsetet og for passasjeren i baksetet.
Det er en ekstra bensintank under dashbordet som tillater flyging opp-ned i inntil 2 minutter. Det er vanlige bensintanker i hver vingerot på i alt 150 liter. Bensinmålerene er mekaniske og sitter på siden av hver tank i vingene, mot cockpit. Bensinmålerene er derfor ikke avhengig av elektrisk strømkilde for å fungere. Flygeren må se opp og til sidene for å se bensinmålerene. Bensinkrana har kun stillingene åpen og stengt, så det er ikke mulig å bruke kun bensintank på ene siden. Det er et spesielt "invertert" oljesystem som kan pumpe motoroljen fra øvre del av motoren slik at smøring av motoren også ivaretaes når flyet flyr opp-ned.
På øvre motordeksel (cowlingen) er det en luke som på bakken kan stilles åpen for å sikre mer friskluft for kjøling av motor og olje. Dette kan være aktuelt ved store motorytelser i varmt klima, og ved seilflyslep. Siden flyet ikke har flaps, egner det seg dårlig til sleping av seilfly, spesielt for eldre seilfly som må slepes med relativt liten hastighet.
Det er et eget håndtak på cockpitveggen foran døra som kan frigjøre dørhengslene, slik at døra kan fjernes fort. Døra er relativt liten, så det er en liten utfordring å komme inn i og ut av flyet for storvokste personer. Det er ikke krav om å bruke fallskjerm ved akroflyging med flyet, men det er ikke uvanlig at slik flyging likevel utføres med fallskjerm, slik at flyger og passasjer/instruktør kan komme ut av flyet og trygt ned på bakken om flyets strukturer skulle ødelegges. Det er enkelt å fjerne seteputene, siden fallskjermene fungerer som seteputer når de benyttes. I cockpittaket mellom vingene er det vindu som gjør det mulig å se rett opp, noe som er praktisk ved roll, for å se at horisonten ligger riktig, både når flyets nese er oppover, og senere i rollen når flyets nese er rett nedover.
Flyets dashbord er relativt lite, så flyet har færre instrumenter enn vanlig for et reisefly. Flyet har god marsjfart og egner seg også godt til turfly. Siden dashbordet er lite, er det en egen boks høyt på venstre side i cockpit, innenfor venstre vingerot, med mange brytere, sikringer og kontakter for hodetelefoner/headset.
Runabout (bil)

En runabout er et bilkarosseri som var populær i Nord-Amerika til ca 1915. Det var en lett, enkel stil utenfrontrute, tak, eller dører og en enkelt seterad Runabouts ble tilslutt umulig å skille fra roadstere og begrepet gikk ut av bruk i USA. Tilnærmingen har utviklet seg til den moderne "bybil".

Beskrivelse og historie

Runabout var en lett, billig, åpen bil med basis karosseri, uten frontrut, tak eller dører. De  fleste runabouts hadde bare en enkelt seterad, og plass til to passasjerer. Noen hadde også et svigermorsete bak for å gi ekstra plass til ytterligere en eller to passasjerer; de uten svigermorsetet kunne den ha en koffert, plattform, en boks, eller en drivstofftank i stedet. De skilte seg fra vogner og høyhjulede kjøretøyer  hovedsakelig ved mindre hjul.
Tidlig runabouts hadde motoren under og i midten chassiset. Dette førte noen ganger til vanskelig vedlikehold som på Oldsmobile Curved Dash  der chassiset måtte løftes av for å få tilgang til motoren. Den Gale runabout håndtert dette problemet ved å hengsle chassiset slik at  de t kunne vippes for å få tilgang til motoren. Noen senere runabouts hadde motoren i det som ble den konvensjonelle plassering, foran på bilen.
Runabouts var populære i Nord-Amerika fra slutten av det 19. århundre til ca 1915. De var beregnet for lett bruk over korte avstander. På  midten av 1910-tallet ble de nesten umulig å skille fra roadstere.
Kjente eksempler på runabouts omfatter Oldsmobile Curved Dash, nevnt tidligere, som var den første masseproduserte bil, og Cadillac runabout, som vant Dewar Troféet i 1908 ved å vise sin bruk av utskiftbare deler.

Senere bruk av begrepet

I 1964 presenterte GM en tre-hjuls Runabout, en konseptbil første utstilt på Futurama II, del av 1964 New York World ' s Fair. Bilen ble konstrerte spesielt for husmødre og hadde en innbygget avtagbar handlevogn
Begrepet "runabout" er fortsatt i bruk i Storbritannia, som betegnelse for en liten bil som brukes til korte turer.
Norges Castingforbund

Norges Castingforbund (NCF) er et norsk forbund for castingsport, tilsluttet Norges idrettsforbund og International Casting Sport Federation.
Forbundet har sin historie tilbake til 1952 da Norges Flue- og Slukkasterforbund ble stiftet. Det ble i 1959 erstattet av Norsk Kasteunion, som senere byttet navn til det nåværende Norges Castingforbund. 
NCF samarbeider med Norges Jeger- og Fiskerforbund for å spre opplysning om og skape interesse for ferdighet i bruk av sportsfiskeutstyr, samt legge forholdene til rette for bedre utvelgelse av utstyr.
NCF har ca. 3 300 medlemmer (2003). Forbundets president er Thorgeir Gustavsen, mens generalsekretær er Morgan Andersson.
Sierra Leone

Naturgeografi

Sierra Leone ligger ved Atlanterhavet, og er ulikt resten av Vest-Afrika et fjellrikt land. Ved mesteparten av kysten består landskapet av sumpet lavlandsbelte, mens en rekke vulkanske fjell strekker seg sydøstover fra hovedstaden Freetown. Nord i landet er landskapet preget av et savannehøyland kalt Bolilands.

Demografi

Sierra Leone hadde i 2011 en estimert befolkning på 5 363 669. Landet har en ung befolkning, der 41,8 % er under 14 år.

Folkegrupper

Landet befolkes av en rekke forskjellige etniske grupper, der de viktigste er temne (35 %), mende (31 %), limba (8 %), kono (5 %) og krio (2 %). Temne-folket bor i hovedsak nord i landet, mens mende-folket holder til i sydøst. Unike blant Sierra Leones etniske grupper er krioene, som er etterkommere av frigjorte amerikanske og vestindiske slaver som migrerte til Freetown-området på 1800-tallet.

Språk

Hver av de etniske gruppene har i hovedsak sitt eget språk, med temne og mende som de to største. Krio, et kreolspråk basert på engelsk, dominerer i Freetown-området og er et slags lingua franca for resten av landet: Selv om bare 10 % har det som morsmål forstås det av 95 % av befolkningen. Engelsk er landets offisielle språk, men brukes kun av den utdannede eliten.

Religion

Omtrent ²⁄₃ av befolkningen bekjenner seg til islam, mens omtrent ¹⁄₄ hører til kristendommen. Mange praktiserer også ulike naturreligioner, gjerne i kombinasjon med enten islam eller kristendom.

Politikk og administrasjon

Som en republikk ledes Sierra Leone av en president, som etter grunnloven av 1991 maksimalt kan sitte i to femårsperioder. Presidenten har vide politiske fullmakter, og er både statsoverhode, regjeringssjef og militær øverstkommanderende. Presidenten velges i flertallsvalg, og siden 2007 har Ernest Bai Koroma (APC) vært Sierra Leones president.
Den lovgivende forsamlingen har ett kammer, og velges for en femårsperiode. Parlamentsvalg avholdes samtidig som presidentvalg, og 112 av parlamentets 124 medlemmer velges her. De resterende tolv plassene går til personene som har vervene som paramount chief i landets tolv administrative distrikter. Stemmerettsalderen er 21 år.
Det politiske livet i Sierra Leone domineres av to partier: All People's Congress (APC) og Sierra Leone People's Party (SLPP). I parlamentsvalget i 2007 fikk APC 59 av 112 parlamentsplasser på valg, mens SLPP fikk 43. Med en høy sperregrense på 12,5 % er det kun de to tidligere nevnte og People's Movement for Democratic Change (PMDC) som er representert i nasjonalforsamlingen.
Siden borgerkrigen tok slutt i 2001 har det vært to valg i landet, i 2002 og 2007. Valgene var blitt vurdert til å være «frie og rettferdige» av internasjonale valgobservatører.

Administrativ inndeling

Sierra Leone består av de tre regionene Northern, Eastern og Southern, samt området Western (som omfatter hovedstaden Freetown og omegn). Disse er igjen delt inn distrikter, totalt 12. Under distriktene er landet delt inn i høvdingdømmer.
Värmland

Värmland er et landskap i Svealand i det vestlige Sverige. Värmland grenser i sør til Västergötland og Dalsland, i vest til Norge og i øst til Dalarna, Västmanland og Närke. I landskapet finnes det 5500 kjente fornminner.
Landskapet ligger i hovedsak i Värmlands län og Karlstad stift. Prins Carl Philip og prinsesse Sofia er hertugpar av Värmland.
Shirinov Abdujabbor

Utdanning og yrkeserfaring

Abdujabbor Abdujabbor har en major i matematikk ved Tajik State National University i 1974. I 1999 tok han en høyere grad innen samfunnsøkonomi (degree in economics) ved samme universitet. 
Han jobbet som dataprogrammerer fra 1974 til 1992, men jobbet seg opp til å bli leder for Tajik State National University sin avdeling for automatiske kontrollsystemer i universitetets datasenter. Fra 1992 til 1998 var han sjefingeniør for direktøren for oppgjørsavdelingen i Tadsjikistans nasjonalbank. Etter dette var han første visestyreformann i Joint-Stock Commerce Agro-Industrial Investment Bank, fra 1999 til 2000. Etter dette var han første visesentralbanksjef for Tadsjikistans nasjonalbank, fra 2000 til 2006, og i 2006 ledet han Tadsjikistans Committee for State Financial Control. 
Fra slutten av 2006 til 31. januar 2007 var Abdujabbir første visedirektør for Agency for State Finance Control and the Struggle Against Corruption, som bl.a. jobber mot korrupsjon, før han 1. februar 2007 ble Tadsjikistans ambassadør til USA og Canada. 
I januar 2012 overtok han som sentralbanksjef, etter Sharif Rahimzoda. Nurmahmadzoda Jamshed overtok denne stillingen i mai 2015.